**REPUBLIKA SRPSKA**

**NARODNA SKUPŠTINA**

**ZAPISNIK**

**sa Petnaeste posebne sjednice Narodne skupštine Republike Srpske,**

**održane 16. decembra 2024. godine**

Petnaesta posebna sjednica Narodne skupštine Republike Srpske održana je 16. decembra 2024. godine.

Predsjednik Narodne skupštine Republike Srpske dr Nenad Stevandić otvorio je zasjedanje Petnaeste posebne sjednice i konstatovao da postoji kvorum te da su odsustvo sa sjednice najavili narodni poslanici: Zoran Kokanović, Dražen Vrhovac, Aco Stanišić, Milan Milaković, Siniša Mijatović, Milica Lovrić, Borivoj Obradović, Milka Savić, Dragomir Vasić, Amir Hurtić, Đorđe Vučinić i Ramiz Salkić.

Predsjednik je obavijestio prisutne da će se raditi dok se ne apsolvira tačka dnevnog reda, a da će po okončanju biti ***dan za glasanje***.

Na osnovu člana 170, stav 3 Poslovnika, posebna sjednica zakazana je na zahtjev Vlade Republike Srpske.

Poslanici ***su usvojili***

**DNEVNI RED**

1. Prijedlog zakona o izmjenama Zakona o platama zaposlenih lica u javnim ustanovama u oblasti zdravstva Republike Srpske – po hitnom postupku

***sa***(prisutno 69, glasalo 66)***66 glasova za, nijednim protiv i nijedan poslanik se nije uzdržao od glasanja.***

Prešlo se na razmatranje tačke dnevnog reda.

**Ad – 1: Prijedlog zakona o izmjenama Zakona o platama zaposlenih lica u javnim ustanovama u oblasti zdravstva Republike Srpske – po hitnom postupku**

U ime predlagača uvodno izlaganje podnio je Alen Šeranić, ministar zdravlja i socijalne zaštite.

U poslaničkoj raspravi, učestvovali su: Maja Dragojević Stojić, Mirjana Orašanin, Željko Dubravac, Saša Grbić, Nedeljko Glamočak, Darko Berjan, Slaviša Marković, Ognjen Bodiroga, Nenad Lalović, Tanja Vukomanović, Pero Đurić, Nebojša Vukanović, Nenad Stevandić, Mirna Savić Banjac, Vlado Đajić, Milanko Mihajilica, Zagorka Grahovac, Igor Crnadak i Radislav Dončić.

Krivi navod ili repliku, imali su: Vlado Đajić, Mirjana Orašanin, Maja Dragojević Stojić, Srđan Mazalica, Nenad Lalović, Anja Ljubojević, Mirna Savić Banjac, Ilija Tamindžija, Milanko Mihajilica, Željko Dubravac, Ognjen Bodiroga, Igor Crnadak i Biljana Petković.

Povredu Poslovnika prijavili su Maja Dragojević Stojić i Nenad Lalović.

Zaključena je rasprava.

Završnu riječ o ovoj tački dnevnog reda podnio je Alen Šeranić, ministar zdravlja i socijalne zaštite.

***U danu za glasanje***, 16. decembra 2024. godine, poslanici su pristupili izjašnjavanju o Prijedlogu zakona.

**Zakon o izmjenama Zakona o platama zaposlenih lica u javnim ustanovama u oblasti zdravstva Republike Srpske *usvojen je sa*** (prisutno 60, glasalo 60) ***60 glasova* *za, nijednim protiv i nijedan poslanik se nije uzdržao od glasanja.***

U danu za glasanje, odsutni su bili narodni poslanici: Zoran Kokanović, Dražen Vrhovac, Aco Stanišić, Milan Milaković, Siniša Mijatović, Milica Lovrić, Borivoj Obradović, Milka Savić, Dragomir Vasić, Amir Hurtić, Đorđe Vučinić, Aleksandra Stupar Radić, Ramiz Salkić, Tomica Stojanović, Maja Dragojević Stojić, Nedeljko Glamočak, Tanja Vukomanović, Slaviša Marković, Milan Petrović, Nikolina Šljivić i Bobana Ćibić.

Ovim je okončan rad o dnevnom redu Petnaeste posebne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika je stenogram od 83 strane, tonski i video-zapis Petnaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***